बच्चों ने खेलकूद प्रतियोगिता में दिखाया दमखम
भास्कर संवाददाता | चित्तौड़गढ़
सेंतीस्थित यूरोपियन इंटरनेशनल स्कूल में तीन दिवसीय खेलकूद प्रतियोगिता बुधवार को संपन्न हुई। प्रतियोगिता में विद्यार्थियों ने उत्साह से भाग लेते हुए दमखम दिखाया। समापन समारोह की शुरुआत दीप प्रज्ज्वलन तथा आकर्षक रिबन डांस, आदिवासी डांस की प्रस्तुति से हुआ। मुख्य अतिथि एसपी प्रसन्न कुमार खमेसरा ने कहा कि जिस प्रकार रेसेस में बच्चे गिर कर उठ रहे है और फिर दौड़ रहे है उसी प्रकार अपने जीवन में भी कभी पिछड़ जाए तो दुबारा दोगुने जोश से आगे बढ़ने का प्रयास करना चाहिए। विशिष्ट अतिथि डीटीओ राजीव चौधरी ने कहा कि जो हारकर फिर से जीतने का प्रयास करते, उन्हें जीत अवश्य मिलती है। कार्यक्रम की अध्यक्षता जेसीज के जोन प्रेसीडेंट सीए नीतेश सेठिया ने की। प्रिंसीपल रितु जैन ने स्वागत उदबोधन देते हुए बताया कि तीन दिवसीय प्रतियोगिता में 700 बच्चों ने खेलकूद में भाग लिया। प्रतियोगिता के अंतिम दिन कक्षा तीन से दस तक के बच्चों ने भाग लिया। अंत में सभी प्रतिभागियों को मुख्य अतिथि द्वारा ट्रॉफी एवं प्रमाण पत्र प्रदान किये गये। यूरोपियन इंटरनेशनल स्कूल के निदेशक डा. ज्ञान सागर जैन ने सभी का आभार व्यक्त किया।
चित्तौड़गढ़ | महाराणा प्रताप राजकीय स्नातकोत्तर कॉलेज में चल रहे राष्ट्रीय सेवा योजना के दस दिवसीय शिविर के पांचवे दिन वॉलीबॉल मैच हुआ। आजाद ग्रुप हिमालया ग्रुप के बीच हुए मैच में आजाद ग्रुप विजयी रहा। प्रथम सत्र में सूचना प्रौद्योगिकी विषय पर कार्यशाला हुई। मुख्य वक्ता निलय माथुर ने छात्रों को सूचना प्रौद्योगिकी में ‘युवाओं का भविष्य’ विषय पर जानकारी दी। द्वितीय सत्र में स्वयंसेवकों ने कॉलेज परिसर में श्रमदान किया। कार्यक्रम अधिकारी प्रो. निर्मल देसाई डाॅ. अशोक मूलवानी ने सहयोग प्रदान किया। अंतिम चरण में सांस्कृतिक संध्या हुई। संचालन डाॅ. नरेंद्र गुप्ता ने किया।
hin_Deva npi_Deva hin_Deva hin_Deva